Macintosh LC (tietokonemallisto)

Macintosh LC on joukko Apple Computerin suunnittelemia Macintosh-tietokoneita, joita julkaistiin 90-luvun alkupuolella. LC (, edullinen ja värillinen) -sarjan tietokoneet suunnattiin kuluttaja- ja koulutusmarkkinoille ja ne olivat ensimmäisiä edullisia, värinäytöllä varustettuja Macintosheja. Ensimmäinen Macintosh LC-sarjan tietokone oli nimeltään Macintosh LC. ==Historia== Macintoshit olivat tavallisesti olleet verraten kalliita tietokoneita. Erityisesti värinäytölliset Macintoshit alkaen vuoden 1987 Macintosh II:sta olivat kalliita laitteita, jotka tuottivat Applelle hyvää katetta. Macintosh LC suunniteltiin lähtökohtaisesti edulliseksi tietokoneeksi, jonka vuoksi laitteen ominaisuuksissa jouduttiin tekemään kompromisseja. Suorituskyky ei ollut ajan huippuluokkaa ja lisäominaisuuksia karsittiin. LC:ta varten suunniteltiin pieni, matala kotelo, jota kutsuttiin nimellä pizza box, pizzalaatikko. Vuoden 1990 Macintosh LC oli suorituskyvyltään vain 75 % vuoden 1987 Macintosh II:n suorituskyvystä, vaikka molemmat laitteet käyttivät samaa, 16 MHz:n 68020-suoritinta Macintosh LC, Low End Mac . Luettu 27. marraskuuta 2006.. Macintosh LC:t sisälsivät Processor Direct Slot-laajennuspaikan, joka mahdollisti koneen yksinkertaisen päivittämisen erilaisilla oheislaitteilla tai korvaavilla komponenteilla. Ensimmäinen LC myi hyvin ja vuonna 1992 julkaistu Macintosh LC II, edullisempi versio LC:stä virtuaalimuistilla myi entistä paremmin. Myöhemmin LC-malleja julkaistiin lisää, joista useita myytiin koululaitoksille LC- nimellä ja kuluttajille Performa-nimellä. Applen siirryttyä PowerPC- suorittimiin LC (ja Performa) -malleja myytiin nimellä Power Macintosh xxxx LC (Performa xxxx). LC-malleja tuotettiin iMacin julkaisuun saakka vuoteen 1998. ===LC 500 -sarja=== Vuosina 1993-1996 Apple valmisti Compact Macintosh -malliseen, CRT-näytön sisältävään koteloon rakennettuja Macintosheja. Ensimmäinen 14" monitorilla varustetuista malleista oli Macintosh LC 520. Sarjasta kehitettiin myös Macintosh TV, joka oli Applen ensimmäinen yritys yhdistää kotitietokone ja televisio. ===LC 5X00 -sarja=== Jatkona LC 500 -sarjan malleille Apple julkaisi joukon vastaavia, PowerPC-suorittimella varustettuja tietokoneita. ==LC-mallit== ===Matalakoteloiset=== * Macintosh LC (1990) * Macintosh LC II (1992) – myyty myös nimillä Performa 400, Performa 405, Performa 410, Performa 430 * Macintosh LC III (1993) – Performa 450 * Macintosh LC III+ (1993) – Performa 460, Performa 466, Performa 467 * Macintosh LC 475 (1993) – Quadra 605, Performa 475, Performa 476 ===Näyttö ja keskusyksikkö yhdessä=== * Macintosh LC 520 (1993) * Macintosh LC 550 (1994) – Performa 550, Performa 560 * Macintosh LC 575 (1994) – Performa 575, Performa 576, Performa 577, Performa 578 * Macintosh LC 580 (1995) – Performa 580CD, Performa 588CD * Power Macintosh 5200 LC (1995) – Performa 5200CD, Performa 5210CD, Performa 5215CD, Performa 5220CD * Power Macintosh 5300 LC (1995) – Performa 5300CD, Performa 5320CD * Power Macintosh 5260 LC (1996) – Performa 5260CD, Performa 5270CD * Power Macintosh 5400 (1996) – Performa 5400CD, Performa 5410CD, Performa 5420CD, Performa 5430CD, Performa 5440CD, Performa 5420 (black case) ===Muut=== * Macintosh LC 630 (1994) – Quadra 630, Performa 630, Performa 630CD, Performa 631CD, Performa 635CD, Performa 636, Performa 636CD, Performa 637CD, Performa 638CD, Performa 640CD ==Katso myös== * Macintosh TV * Macintosh Performa * Macintosh Quadra * iMac * Luettelo Macintosh-malleista ==Lähteet== ==Aiheesta muualla== *LC-sarjan tekniset tiedot Everymac.comissa *LC:n muuttaminen web-kameraksi *LC:t Apple- History.comissa *LC 500 sarja Low End Macissa Luokka:Applen tietokoneet